**PREGLED STANJA I PODUZETIH MJERA NA PREVENCIJI – 19.03.2020.**

**Pregled stanja globalno:**

|  |  |
| --- | --- |
| Broj ukupno zaraženih | 220.313 |
| Broj oporavljenih | 85.769 |
| Broj umrlih | 8.980 |
| Broj trenutno oboljelih | 125.564 |

**Prvih 10 zemalja u svijetu po broju ukupno zaraženih virusom Covid-19, do 19.03.2020.:**

|  |  |  |  |
| --- | --- | --- | --- |
| Br. | Naziv zemlje | Broj prijavljenih slučajeva | Broj umrlih |
| 1. | Kina | 80.928 | 3.245 |
| 2. | Italija | 35.713 | 2.978 |
| 3. | Iran | 17.361 | 1.135 |
| 4. | Španjolska | 14.769 | 638 |
| 5. | Njemačka | 12.343 | 28 |
| 6. | SAD | 9.464 | 155 |
| 7. | Francuska | 9.134 | 264 |
| 8. | Sj. Koreja | 8.565 | 91 |
| 9. | Švicarska | 3.115 | 33 |
| 10. | Ujedinjeno Kraljevstvo | 2.626 | 104 |

**Stanje u zemljama BH okruženja:**

|  |  |  |  |
| --- | --- | --- | --- |
| Br. | Naziv zemlje | Broj prijavljenih slučajeva | Broj umrlih |
| 1. | Slovenija | 286 | 1 |
| 2. | Srbija | 97 | 0 |
| 3. | Hrvatska | 99 | 0 |
| 4. | Albanija | 59 | 2 |
| 5. | Bosna i Hercegovina | 39 | 0 |
| 6. | Sjeverna Makedonija | 43 | 0 |
| 7. | Kosovo | 20 | 0 |

**Stanje u Bosni i Hercegovini**

|  |  |
| --- | --- |
| Broj ukupno zaraženih | 39 |
| Broj oporavljenih | 2 |
| Broj umrlih | 0 |
| Broj trenutno oboljelih | 37 |

**Nove poduzete mjere u Bosni i Hercegovini 18.03.2020:**

**U Bosni i Hercegovini su kantonalni/župnijski stožeri civilne zaštite donosili mjere sukladno naredbi Federalnog stožera civilne zaštite.**

* Vlada Kantona Sarajevo je vanrednoj sjednici naložila proširivanje Naredbe Federalnog štaba civilne zaštite kojom se obustavlja rad svih tržnih centara, a iz koje se isključuju apoteke i prodavnice prehrambenih artikala.

S tim u vezi, je Štab civilne zaštite Kantona Sarajevo donio ovakvu Naredbu.  
Ova Naredba stupa na snagu sutra, četvrtak, 19. marta 2020. godine u 06:00 sati i primjenjivat će se do 31.03.2020. godine do 24:00 sata.

* Javno preduzeće BH Telecom odlučilo je donirati značajna sredstva u jeku borbe protiv koronavirusa.Tako je ova kompanija danas odlučila da će donirati milion KM za kupovinu respiratora koji su prijeko potrebni za osobe s respiratornim tegobama.  
  U trenucima širenja zaraze koronavirusom ova donacija je od iznimne važnosti za zdravstvene ustanove u našoj zemlji.

**Poduzete mjere prevencije širenja virusa u BH okruženju u protekla 24 sata:**

**Crna Gora:**

Potvrđeno je još 6 slučaja zaraze koronavirusom, nakon prva dva slučaja zaraze prethodnog dana. Vlada ulaže napore u vraćanju stanovnika koji su ostali u drugim zemljama. Organiziran je posebni let u Beograd i Rim za sve stanovnike koji se žele vratiti u Crnu Goru. Svi koji to odluče će morati provesti 14 dana u samoizolaciji.

**Srbija:**

Vojska je osigurala tri vojna objekta za karantenu stanovnika koji se vrate iz inozemstva. Karantene su u Moroviću, Sidu i Miratovačkom polju. Izdan je prvi kazna odrasloj osobi za nepridržavanje mjera zabrane kretanja.

**Hrvatska:**

Najnovije mjere određene su Odlukom Stožera civilne zaštite Republike Hrvatske a propisuju obustava rada u većini trgovina, a iznimka su prodavaonice prehrambenih artikala, prehrambenih i higijenskih artikala, tržnica i ribarnica te ljekarne. Rad će biti omogućen specijaliziranim prodavaonicama za prodaju i izdavanje veterinarsko-medicinskih proizvoda, poljoprivrednim ljekarnama, benzinskim postajama i kioscima.

S radom prestaju sve kulturne djelatnosti - muzeji, kazališta, kina, knjižnice, čitaonice - a obustavlja se održavanja izložbi, revija i sajmova. Od danas ne rade ugostiteljski objekti svih kategorija, uz izuzetak usluge pripreme i dostave hrane, smještaja te rada pučkih i studentskih kuhinja, a zatvorene su i uslužne djelatnosti u kojima se ostvaruje bliski kontakt s klijentima - frizeri, kozmetičari, brijači, pedikeri, saloni za masažu, saune te bazeni.

Obustavljaju se sva sportska natjecanja i treninzi te rad teretana, sportskih centara, fitness i rekreacijskih centara, održavanja dječjih i drugih radionica te organiziranih plesnih škola. S radom prestaju autoškole i škola stranih jezika te, naposljetku, obustavljaju se i vjerska okupljanja.

Poslodavci su obvezni organizirati rad od kuće gdje je moguće, otkazati sastanke ili organizirati telekonferencije i koristiti druge tehnologije za održavanje sastanaka na daljinu, otkazati službena putovanja izvan države osim prijeko potrebnih te zabraniti dolazak na radna mjesta radnicima koji imaju povišenu tjelesnu temperaturu i smetnje s dišnim organima, a posebno suhi kašalj i kratki dah.

**Kosovo:**

Broj slučaja zaraze se popeo na 20. U poduzeću Eximtex-Jatex počela je proizvodnja medicinskih maski za sprječavanje širenja koronavirusa. Već je proizvedeno 5.000 maski u dva dana, a očekuje se povećanje proizvodnje.

**Slovenija:**

Poslodavci koji pošalju radnike kući morat će isplaćivati 80% prosječne plaće u prethodna 3 mjeseca. Usvojen je prijedlog za odgodu plaćanja obveza dužnika koji ne mogu isplaćivati te obveze zbog negativnih posljedica pandemijekoronavirusom. Banke će omogućiti odgodu plaćanja poduzećima, fizičkim osobama koji zapošljavaju druge osobe, samozaposlenim osobama i voditeljima poljoprivrednih gospodarstava s registriranom djelatnosti ili prebivalištem u Republici Sloveniji. Odgoda je planirana za razdoblje od 12 mjeseci, a banke i dužnici se mogu dogovoriti o drugačijim uvjetima u koristi dužnika. Poduzeća kojima je zabranjeno djelovanje zbog pandemije će biti automatski uključena u odgodu plaćanja obveza. Nikakvi dodatni troškovi ne smiju nastati na štetu dužnika u ovom procesu. Prijavu za odgodu plaćanja pogođena poduzeća mogu prijaviti najkasnije 6 mjeseci nakon proglašenja kraja epidemije koronavirusa.

**Albanija:**

Prijavljen je drugi smrtni slučaj zbog posljedica koronavirusa. Starija osoba s kroničnim bolestima umrla je nekoliko dana nakon liječenja.

**Sjeverna Makedonija:**

18.3. predsjednik Stevo Pendarovski je proglasio izvanredno stanje u cijeloj državi prvi put u svojoj povijesti. Trajat će 30 dana uz mogućnost produženja. U tom razdoblju tehnička vlada će imati povećane ovlasti u donošenju mjera sa zakonskom pravnom snagom. Još uvijek nisu precizirane konkretne mjere, no očekuje se ograničenje kretanja ljudi i osiguranje novčanih sredstava za pomoć gospodarstvu.

Izvori:

<https://www.vecernji.hr/vijesti/zabranjeno-biti-u-grupi-s-vise-od-petero-ljudi-najmanji-razmak-na-otvorenom-jedan-a-u-zatvorenom-dva-metra-1386916>

<https://www.bbc.com/serbian/lat/srbija-51957746>

<https://balkaninsight.com/2020/03/16/coronavirus-live-updates/>

<https://www.bbc.com/serbian/lat/balkan-51915803>

<https://www.gov.si/en/topics/coronavirus-disease-covid-19/>

<http://hr.n1info.com/English/NEWS/a492269/North-Macedonia-declares-state-of-emergency-due-to-coronavirus-outbreak.html>

<https://seenews.com/news/albania-reports-second-coronavirus-related-death-691280>

<https://kossev.info/novi-slucaj-korona-virusa-na-kosovu-ukupno-20-osoba-zarazeno/>